
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL VIENINTELIO UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ AKCININKO NEEILINIO SPRENDIMO
2015 m. lapkričio  17 d. Nr. AT-1200
Šakiai


Vadovaudamasis Lietuvos Respublikos akcinių bendrovių įstatymo 34 straipsnio 4 dalies 6 punktu ir rajono savivaldybės administracijos direktoriaus 2008 m. lapkričio 10 d. įsakymu Nr. AT-1757 patvirtintų uždarosios akcinės bendrovės „Šakių autobusų parkas“ įstatų 37 punktu bei atsižvelgdamas į tai, kad Šakių rajono savivaldybė turi 129980 vnt. uždarosios akcinės bendrovės „Šakių autobusų parkas“ akcijų, kurios suteikia 100 proc. balsų, ir į uždarosios akcinės bendrovės „Šakių autobusų parkas“ 2015 m. lapkričio 13 d. prašymą,

 leidžiu uždarajai akcinei bendrovei „Šakių autobusų parkas“ įsigyti tarpmiestinio tipo autobusą su ne mažiau kaip 27 sėdimomis vietomis ir pagamintą ne anksčiau kaip 2006 metais.
Administracijos direktorius
Evaldas Sniečkus

